Ara olivová

Ara olivová alebo ara žltozelená (Ara ambiguus predtým aj Ara ambigua) je ohrozený papagáj z rodu Ara. Niekde sa môže vyskytnúť aj starší názov (alebo aj český názov) - ara zelená.

Medzinárodná únia na ochranu prírody a prírodných zdrojov (IUCN) druh hodnotí ako kriticky ohrozený.

 Taxonómia 
Tvorí dva zemepisné poddruhy:

 A. a. ambiguus (Bechstein, 1811), obýva Strednú Ameriku až po Kolumbiu,
 A. a. guayaquilensis (Chapman, 1925), západný Ekvádor a zrejme aj juhozápadná Kolumbia.

 Popis 
Ara olivová je rozšírená na svojom teritóriu s dĺžkou 85 – 90 cm a hmotnosťou okolo 1,3 kg najväčším druhom papagája. Je prevažne zelený s červeným čelom a svetlo modrými krídlami. Na tvári má holú kožu len veľmi riedko porastenú malými tmavými perami, ktoré sú u samíc a starších vtákov sfarbené na červeno.

 Rozšírenie 
Obýva dažďové pralesy Strednej a Južnej Ameriky, konkrétne na území štátu Nikaragua, Kostarika, Panama, Kolumbia a Ekvádor.

 Chov 
Ary sa väčšinou pohybujú v pároch alebo v malých skupinkách od 4 do 8 jedincov, vzácne aj väčších. V Kostarike dáva prednosť hniezdeniu v nižších polohách, ale pri hľadaní potravy vystupujú vyššie. Tunajšie kŕdle môžu mať až 18 jedincov. Tento druh hľadá potravu a odpočíva vo vrchných poschodiach lesa. V Nikarague je pomerne krotký a kŕmiaci sa vtáci nechajú človeka, aby sa k nim priblížil.

 Hniezdenie 
K hniezdeniu si vyberá dutiny v stromoch, v 87% sa jedná o strom dipterix oleifera. Samica klade 2 až 3 vajcia , na ktorých sama sedí 26 dní.

 Referencie 

 Iné projekty 

 Externé odkazy 
 Great Green Macaw, Ara ambiguus (Bechstein, 1811) na stránkach: Avibase
 Ara zelený (Ara ambigua), ararauna.cz, česky

 Zdroj 

Kategória:Kriticky ohrozené druhy
Kategória:Ara
Kategória:Papagájovité
Kategória:Fauna Južnej Ameriky
Kategória:Fauna Strednej Ameriky